Vien Is Haryanto

Vien Is Haryanto (nyama aslèna: Vien Adiyanti ) panèka mantan panyanyè na'-kana' bân pottra ḍâri almarhum panolès lagu veteran Is Haryanto . Nyamana èkennal è bâbâna para panyanyè na'-kana' taon 1970-an, akadhi Chicha Koeswoyo, Adi Bing Slamet, bân Yoan Tanamal .

 Carèta Oḍi' 
Vien rèmbi' è Jâkarta, 2 Maret 1969. Ana' pertama ḍâri orèng towa Musèsè Favourite's Group bân pangarang laghu takennal sè anyama Is Haryanto bân binèna Ida Rusdawati . Vien anḍi' empa' tan-tarètan sè anyama: Alice Adiyanti, Anna Adiyanti, Lucy Adiyanti, bân Fris Adiyanto. bhâkat seni sè aghili ḍâri Vien èwârisaghi ḍâri ramana sè aropa’aghi musèsè. Ramana ta' langsong ngator ana'an ka mosik. Sadhâjâ pangaterrona ana'an bhibhâs. ḍâri Sakabbhina ana'an Is Haryanto, coma Vien sè Palèng jellas ngaollè karjâ seni.

 Parjhâlânan Lako 

 Panyanyè Kènè' 
Vien pertama kalè maso' ka dhunnya nyanyèyan è bâkto ghi' aomor 6 taon. E bakto jârèya, Vien serrèng èbhârengi ramana rekkaman è pan-bârâmpan Stuḍio mosik. È sèttong bâkto è Stuḍio Remaco, Vien ètemmoè panyanyè na'-kana' Chicha Koeswoyo sè arekkam ghâbây album vol. 2. Eppa'an atanya ka Emma'an apa Vien rèya terro Anyanyèya akadhi Chicha. Vien rampa bân ramana langsong aghâbây laghu ghâbây Vien kantos èkompolaghi ḍâlem album sè ajuḍul Bhibhi'-Bhibhi'. Album sè èproḍuksi sareng Purnama Record è taon 1976, ètarèma è pasar bân nyama Vien langsong èkennal mènangka panyanyè na'-kana'. molaè jârèya, popularitas Vien ampon èpadhâddhi sareng para panyanyè na'-kana' laènna akadhi Chicha Koeswoyo, Adi Bing Slamet, Sari Yok Koeswoyo, Diana Papilaya, Ira Maya Sopha bân laènna. Kaberhasèlan album pertamana saterrossa ètoro'è sareng makalowar album-album Laènna, sè kabbhi èghâbây sareng ramana, Is Haryanto. È antarana iyâ arèya album Tang Emma' bân Eppa', Unyil Nandhâng, Salamet Lagghu, Lok-Ologhâ, Puss Mèong, Sajuta Irama, Piscess, TikTak . Sèri Vèrsi Unyil, bân laènna. Album-album panèka narèma bânnya' tangghâbhân sè cè' bhâgussa.

 Ana' Panyanyè Ḍuèt 
È ḍâlem parghâmbhânganna, proḍuser rekkaman ngabâs ghâghâsân ḍuèt para panyanyè na'-kana' è bâkto jârèya mènangka hal sè beccè'. Bânnya' panyanyè na'-kana' sè aḍuèt è album rekkaman, è antarana Vien. Vien aḍuèt è 2 album bân sotèng klip sareng kanca panyanyèna sè anyama Adi Bing Slamet.

 Sombher